Mór Városi Önkormányzat Képviselő-testületének
21/2026. (VIII. 27.) önkormányzati rendelete
a városi kitüntető címek és díjak alapításáról és adományozásuk rendjéről szóló 20/2015. (VI.3.) önkormányzati rendelet módosításáról
[1] E rendelet célja a Mór Város Díszpolgára Cím és a Pro Urbe Emlékérem posztumusz adományozása szabályainak módosítása.
[2] Mór Városi Önkormányzat Képviselő-testülete Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, az Alaptörvény 32. cikk (1) bekezdés i) pontjában meghatározott feladatkörében eljárva, Mór Városi Önkormányzat Képviselő-testületének az önkormányzat szervezeti és működési szabályzatáról szóló 5/2015. (IV.1.) önkormányzati rendelete 30. § (4) bekezdésében biztosított véleményezési jogkörében eljáró Oktatási, Kulturális és Sport Bizottság véleményének kikérésével a következőket rendeli el:
1. §
Mór Városi Önkormányzat Képviselő-testületének a városi kitüntető címek és díjak alapításáról és adományozásuk rendjéről szóló 20/2015. (VI.3.) önkormányzati rendelete (a továbbiakban: rendelet) 2. § (4) bekezdése helyébe a következő rendelkezés lép:
„(4) A díszpolgári cím az elismerésére érdemes személy elhalálozása esetén posztumusz is adományozható, abban az esetben, ha az érintett személy a javaslattételi határidőt megelőző 6 éven belül hunyt el. A posztumusz kitüntetés esetén az elismerés átvételére a legközelebbi hozzátartozó jogosult.”
2. §
A rendelet 4. § (4) bekezdése helyébe a következő rendelkezés lép:
„(4) A Pro Urbe díj posztumusz is adományozható, abban az esetben, ha az érintett személy a javaslattételi határidőt megelőző 6 éven belül hunyt el. A posztumusz díjazás esetén a díj átvételére a legközelebbi hozzátartozó jogosult.”
3. §
Ez a rendelet a kihirdetését követő napon lép hatályba.

Záradék:
A rendeletet 2026. augusztus 27. napján kihirdettem.

